ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του εσωτερικού κανονισμού λειτουργίας της Β΄ Κλινικής Αναισθησιολογίας της
Ιατρικής Σχολής της Σχολής Επιστημών Υγείας.
Μετονομασία του Εργαστηρίου Ψυχοπαθολογίας
και Νευροψυχολογίας του Τομέα Ψυχικής Υγείας και Επιστημών Συμπεριφοράς του Τμήματος
Νοσηλευτικής της Σχολής Επιστημών Υγείας του
ΕΚΠΑ, σε Εργαστήριο για την Ψυχική Υγεία Επαγγελματιών Υγείας και τροποποίηση του εσωτερι-
κού του κανονισμού.
Ίδρυση Μουσείου Φυσιολογίας «Γεώργιος Κοτζιάς»
στον Τομέα Βασικών Ιατρικών Επιστημών της Ιατρικής Σχολής της Σχολής Επιστημών Υγείας του Εθνι-
κού και Καποδιστριακού Πανεπιστημίου Αθηνών
και καθορισμός του εσωτερικού του κανονισμού.
Ίδρυση Μουσείου Παθολογικής Ανατομικής στον
Κλινικοεργαστηριακό Τομέα της Ιατρικής Σχολής
της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών και καθο-
ρισμός του εσωτερικού του κανονισμού.
Ίδρυση Εργαστηρίου Έρευνας και Εφαρμογών
Ισπανικών και Λατινοαμερικανικών Σπουδών στο
Τμήμα Ισπανικής Γλώσσας και Φιλολογίας της Φιλοσοφικής Σχολής του Εθνικού και Καποδιστρια-
κού Πανεπιστημίου Αθηνών και καθορισμός του
εσωτερικού του κανονισμού.
ΑΠΟΦΑΣΕΙΣ
Αριθμ. πράξης 231
(1)
Τροποποίηση του εσωτερικού κανονισμού λειτουργίας της Β΄ Κλινικής Αναισθησιολογίας της
Ιατρικής Σχολής της Σχολής Επιστημών Υγείας.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011 (Α΄
195), όπως προστέθηκε με το άρθρο 96 του ν. 4310/2014
(Α΄ 258), όπως έχει τροποποιηθεί και ισχύει και το άρθρο 28Α του ν. 4485/2017 (Α΄ 114), όπως αυτό προστέ-
θηκε με το άρθρο 51 του ν. 4559/2018 (Α΄ 142).
2. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
3. Την υπ’ αρ. 69379ε/Β1/3-7-2003 κοινή απόφαση
των Υπουργών Οικονομίας και Οικονομικών και Εθνικής
Παιδείας και Θρησκευμάτων «Ίδρυση Β΄ Κλινικής Αναισθησιολογίας στην Ιατρική Σχολή του Εθνικού και Καπο-
διστριακού Πανεπιστημίου Αθηνών και καθορισμός του
εσωτερικού της κανονισμού» (Β’ 899).
4. Την υπ’ αρ. 614/27-2-2018 πρυτανική πράξη «Τροποποίηση του εσωτερικού κανονισμού λειτουργίας της
Β΄ Κλινικής Αναισθησιολογίας της Ιατρικής Σχολής της
Σχολής Επιστημών Υγείας» (Β’ 925).
5. Την υπ’ αρ. Υ4α/68458/03/28-7-2003 κοινή απόφαση
των Υπουργών Οικονομίας και Οικονομικών και Εθνικής
Παιδείας και Θρησκευμάτων «Εγκατάσταση Πανεπιστημιακών κλινικών και εργαστηρίων, του τμήματος Ιατρικής του
Εθνικού και Καποδιστριακού Πανεπιστημίου Αθηνών στο
Πανεπιστημιακό Γενικό Νοσοκομείο ΑΤΤΙΚΟΝ» (Β’ 1079).
6. Την από 9-4-2020 απόφαση της Συγκλήτου.
7. Την από 22-11-2019 απόφαση της Συνέλευσης της
Ιατρικής Σχολής.
8. Την από 19-11-2019 απόφαση της Γενικής Συνέλευσης του Τομέα Χειρουργικής.
9. Το γεγονός ότι η τροποποίηση του εν λόγω εσωτερικού κανονισμού δεν προκαλείται δαπάνη σε βάρος του
τακτικού προϋπολογισμού ή της κρατικής επιχορήγησης
του Ιδρύματος, αποφασίζουμε:
Την τροποποίηση του άρθρου 1 του εσωτερικού κανονισμού της Β΄ Κλινικής Αναισθησιολογίας της Ιατρικής
Σχολής της Σχολής Επιστημών Υγείας, όπως αυτός καθορίστηκε με την υπ’ αρ. 69379ε/Β1/3-7-2003 κοινή υπουργική
απόφαση των Υπουργών Εθνικής Παιδείας και Θρησκευμάτων και Υγείας και Πρόνοιας (Β’ 899) και τροποποιήθηκε
με την υπ’ αρ. 614/27-2-2018 πρυτανική πράξη (Β’ 925),
ως ακολούθως:
α) Η Β΄ Κλινική Αναισθησιολογίας εντάσσεται στον
Τομέα Χειρουργικής.
β) Στις ήδη υπάρχουσες μονάδες της Κλινικής προστίθενται οι κάτωθι πέντε (5) νέες μονάδες
• «Μονάδα Περιεγχειρητικής Επείγουσας και Εντατικής
Ιατρικής».
• «Μονάδα Θεραπείας Πόνου, Ανακουφιστικής Αγωγής
και κατ΄ Οίκον Νοσηλείας».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Ιουνίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2350
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
• «Μονάδα Επεμβατικής Αλγολογίας».
• «Μονάδα Προσομοίωσης στην Αναισθησιολογία».
• «Μονάδα Πειραματικής Έρευνας στην Αναισθησιολογία».
Κατά τα λοιπά ισχύουν η υπ’ αρ. 69379ε/Β1/3-7-2003
κοινή απόφαση των Υπουργών Εθνικής Παιδείας και Θρησκευμάτων και Υγείας και Πρόνοιας (Β’ 899) και η υπ’ αρ.
614/27-2-2018 πρυτανική πράξη (Β’ 925).
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 26 Μαΐου 2020
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης 227
(2)
Μετονομασία του Εργαστηρίου Ψυχοπαθολογίας και Νευροψυχολογίας του Τομέα Ψυχικής Υγεί-
ας και Επιστημών Συμπεριφοράς του Τμήματος
Νοσηλευτικής της Σχολής Επιστημών Υγείας του
ΕΚΠΑ, σε Εργαστήριο για την Ψυχική Υγεία Επαγγελματιών Υγείας και τροποποίηση του εσωτερι-
κού του κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011 (Α΄ 195),
όπως προστέθηκε με το άρθρο 96 του ν. 4310/2014
(Α΄ 258), όπως έχει τροποποιηθεί και ισχύει και το άρθρο
28Α του ν. 4485/2017 (Α΄ 114).
2. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
3. Το π.δ. 270/1996 «Ίδρυση κλινικών και εργαστηρίων
στο Τμήμα Νοσηλευτικής του Εθνικού και Καποδιστριακού Πανεπιστημίου Αθηνών και καθορισμός του εσωτε-
ρικού τους κανονισμού» (Α’ 195).
4. Την υπ’ αρ. 1327/8-8-2019 πρυτανική πράξη «Τροποποίηση του εσωτερικού κανονισμού του Εργαστηρίου
Ψυχοπαθολογίας και Νευροψυχολογίας του Τμήματος
Νοσηλευτικής της Σχολής Επιστημών Υγείας του Εθνικού
και Καποδιστριακού Πανεπιστημίου Αθηνών» (Β’ 3238),
με την οποία το Εργαστήριο Ψυχοπαθολογίας και Νευροψυχολογίας εντάχθηκε στον Τομέα Ψυχικής Υγείας και
Επιστημών Συμπεριφοράς.
5. Την από 9-4-2020 απόφαση της Συγκλήτου.
6. Την από 9-12-2019 απόφαση της Συνέλευσης του
Τμήματος Νοσηλευτικής.
7. Την από 16-12-2019 εισήγηση της Γενικής Συνέλευσης του Τομέα Ψυχικής Υγείας και Επιστημών Συμπερι-
φοράς.
8. Το γεγονός ότι από την μετονομασία του Εργαστηρίου Ψυχοπαθολογίας και Νευροψυχολογίας του Το-
μέα Ψυχικής Υγείας και Επιστημών Συμπεριφοράς του
Τμήματος Νοσηλευτικής σε Εργαστήριο για την Ψυχική
Υγεία Επαγγελματιών Υγείας και την τροποποίηση του
εσωτερικού του κανονισμού δεν προκαλείται δαπάνη
σε βάρος του τακτικού προϋπολογισμού ή της κρατικής
επιχορήγησης του Ιδρύματος, αποφασίζουμε:
Τη μετονομασία του Εργαστηρίου Ψυχοπαθολογίας
και Νευροψυχολογίας του Τομέα Ψυχικής Υγείας και Επιστημών Συμπεριφοράς του Τμήματος Νοσηλευτικής της
Σχολής Θετικών Επιστημών σε Εργαστήριο για την Ψυχική Υγεία Επαγγελματιών Υγείας και την τροποποίηση των
άρθρων 1ζ, 3, 4 και 6 του εσωτερικού του κανονισμού
ως ακολούθως:
Άρθρο 1
Μετονομασία-Αντικείμενο
ζ. Το Εργαστήριο Ψυχοπαθολογίας και Νευροψυχολογίας του Τομέα Ψυχικής Υγείας και Επιστημών Συμπεριφο-
ράς του Τμήματος Νοσηλευτικής της Σχολής Επιστημών
Υγείας του Εθνικού και Καποδιστριακού Πανεπιστημίου
Αθηνών (π.δ. 270/1996, Α’ 195, υπ’ αρ. 1327/8-8-2019
πρυτανική πράξη, Β’ 3238) μετονομάζεται σε Εργαστήριο
για την Ψυχική Υγεία Επαγγελματιών Υγείας και θα εξυπηρετεί εκπαιδευτικές, ερευνητικές και συμβουλευτικές
ανάγκες στο γνωστικό αντικείμενο της «Ψυχικής Υγείας
Επαγγελματιών Υγείας».
Έχει ως στόχο να συμβάλει στην έρευνα, επιμόρφωση
και παροχή συμβουλευτικών υπηρεσιών ψυχικής υγείας σε επαγγελματίες υγείας (δηλ. νοσηλευτές, ιατρούς,
ψυχολόγους, κοινωνικούς λειτουργούς που φροντίζουν
ασθενείς) ή/και διασώστες που παρεμβαίνουν σε μαζικές
καταστροφές, με στόχο την πρόληψη και αντιμετώπιση
του στρες, την ανάπτυξη αποτελεσματικής επικοινωνίας
στον χώρο εργασίας και την καλλιέργεια της ψυχικής
τους ανθεκτικότητας.
Άρθρο 3
Προσωπικό
Το Εργαστήριο για την Ψυχική Υγεία Επαγγελματιών
Υγείας στελεχώνεται από μέλη του Διδακτικού και Ερευνητικού Προσωπικού (Δ.Ε.Π.) του Τομέα Ψυχικής Υγείας
και Επιστημών Συμπεριφοράς, Εργαστηριακό Διδακτικό
Προσωπικό (ΕΔΙΠ), Ειδικό Τεχνικό Εργαστηριακό Προσωπικό (ΕΤΕΠ), νοσηλευτές, μέλη του Διοικητικού, Υγει-
ονομικού και λοιπού προσωπικού, το οποίο τοποθετείται
στο Εργαστήριο.
Άρθρο 4
Διοίκηση - Αρμοδιότητες
Το Εργαστήριο για την Ψυχική Υγεία Επαγγελματιών
Υγείας, διευθύνεται από μέλος Δ.Ε.Π. του Τομέα Ψυχικής Υγείας και Επιστημών Συμπεριφοράς με γνωστικό
αντικείμενο αντίστοιχο με αυτό του Εργαστηρίου και
εκλέγεται σύμφωνα με την κείμενη νομοθεσία.
Άρθρο 6
Έσοδα
Τα έσοδα του Εργαστηρίου προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β. Τη διάθεση ερευνητικών ή εν γένει επιστημονικών
προϊόντων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
γ. Την παροχή υπηρεσιών σύμφωνα με την παρ. 3 του
άρθρου 3 του π.δ. 159/1984 (Α΄ 53).
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο για τους σκοπούς του
Εργαστηρίου.
Κατά τα λοιπά ισχύουν το π.δ. 270/1996 (Α’ 195) και η υπ’
αρ. 1327/8-8-2019 πρυτανική πράξη (Β’ 3238).
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 26 Μαΐου 2020
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης  230
(3)
Ίδρυση Μουσείου Φυσιολογίας «Γεώργιος Κοτζιάς» στον Τομέα Βασικών Ιατρικών Επιστη-
μών της Ιατρικής Σχολής της Σχολής Επιστημών
Υγείας του Εθνικού και Καποδιστριακού Πανεπιστημίου Αθηνών και καθορισμός του εσωτερικού
του κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011 (Α΄ 195),
όπως προστέθηκε με το άρθρο 96 του ν. 4310/2014
(Α΄ 258), όπως έχει τροποποιηθεί και ισχύει και το άρθρο
28 του ν. 4485/2017 (Α΄ 114).
2. Την από 9-4-2020 απόφαση της Συγκλήτου.
3. Την από 26-2-2020 απόφαση της Συνέλευσης της
Ιατρικής Σχολής.
4. Την από 20-2-2020 απόφαση της Γενικής Συνέλευσης του Τομέα Βασικών Ιατρικών Επιστημών.
5. Το υπ’ αρ. 19897/20-2-2020 έγγραφο του Διευθυντή
του Τομέα Βασικών Ιατρικών Επιστημών.
6. Το υπ’ αρ. 1920022330/5-3-2020 έγγραφο του Προέδρου της Ιατρικής Σχολής.
7. Το γεγονός ότι το Μουσείο Φυσιολογίας «Γεώργιος
Κοτζιάς» θα λειτουργεί αποκλειστικά με ιδίους πόρους
και δεν θα βαρύνει τον τακτικό προϋπολογισμό ή την
κρατική επιχορήγηση του Ιδρύματος, αποφασίζουμε:
Άρθρο 1
Ίδρυση- αντικείμενο
Ιδρύεται μουσείο Φυσιολογίας «Γεώργιος Κοτζιάς»
στον Τομέα Βασικών Ιατρικών Επιστημών της Ιατρικής
Σχολής της Σχολής Επιστημών Υγείας του Εθνικού και
Καποδιστριακού Πανεπιστημίου Αθηνών, το οποίο θα
εξυπηρετεί ερευνητικές και εκπαιδευτικές ανάγκες στο
γνωστικό αντικείμενο της «Ιστορίας της Φυσιολογίας»
υποστηρίζοντας ευρύτερα την ανάπτυξη της βασικής
και εφαρμοσμένης Βιο-Ιατρικής έρευνας. Στο Μουσείο
Φυσιολογίας «Γεώργιος Κοτζιάς» θα λειτουργούν δύο (2)
εξειδικευμένες ερευνητικές μονάδες: α) μονάδα ιστορικών οργάνων της Φυσιολογίας και β) ιστορικό αρχείο
Γ. Κοτζιά.
Άρθρο 2
Σκοπός - Αποστολή
Το Μουσείο Φυσιολογίας «Γεώργιος Κοτζιάς» έχει ως
αποστολή:
Α) Την κάλυψη σε προπτυχιακό και μεταπτυχιακό
επίπεδο των διδακτικών και ερευνητικών αναγκών της
Ιατρικής Σχολής, καθώς και τμημάτων ή Σχολών του Εθνικού και Καποδιστριακού Πανεπιστημίου Αθηνών σε θέ-
ματα που εμπίπτουν στις δραστηριότητες του Μουσείου,
όπως προσδιορίζονται στα άρθρα 1 και 2 του παρόντος
εσωτερικού κανονισμού.
Β) Τη κάθε μορφής συνεργασία με μουσεία, κέντρα
ερευνών και ακαδημαϊκά ιδρύματα ημεδαπής και αλλοδαπής, εφόσον οι επιστημονικοί στόχοι, συμπίπτουν,
συμβαδίζουν και αλληλοσυμπληρώνονται με εκείνους
του Μουσείου Φυσιολογίας «Γεώργιος Κοτζιάς».
Γ) Τη συμμετοχή σε ευρωπαϊκά εκπαιδευτικά και ερευνητικά προγράμματα που συμβάλλουν στην κινητικότη-
τα και στη συνεργασία των ερευνητών, στην ανταλλαγή
διδασκόντων και διδασκομένων και στη διάχυση της
επιστημονικής γνώσης και εμπειρίας.
Δ) Τη διοργάνωση επιστημονικών διαλέξεων, ημερίδων, σεμιναρίων συμποσίων συνεδρίων και άλλων
επιστημονικών εκδηλώσεων και την πρόσκληση σε
τοιούτου είδους εκδηλώσεις Ελλήνων και αλλοδαπών
επιστημόνων αναγνωρισμένου κύρους.
Ε) Την παροχή υπηρεσιών σε ιδιώτες, κατά τα προβλεπόμενα στο π.δ. 159/1984  ‘’Προϋποθέσεις παροχής υπη-
ρεσιών από τα Πανεπιστημιακά εργαστήρια σε ιδιώτες
και κάθε νομικής μορφής οργανισμούς’’ (Α’ 53).
ΣΤ) Τη συμβολή στη θεωρητική διερεύνηση ή την
εφαρμοσμένη αντιμετώπιση προβλημάτων σε όλο το
φάσμα των συναφών ή μη επιστημονικών κλάδων, όπως
η Βιολογία, η Γενετική, η Αρχαιολογία και η Ιστορία, στο
πλαίσιο του γνωστικού αντικειμένου της Φυσιολογίας.
Ζ) Η μετάδοση της ακαδημαϊκά καλλιεργούμενης γνώσης στην ευρύτερη κοινωνία. Επίσης, στους σκοπούς του
Μουσείου περιλαμβάνονται:
• Η αποδοχή με μόνιμο ή πρόσκαιρο δανεισμό, εκθεμάτων άλλων συλλογών ή μουσείων, τα οποία εκθέτει
στους χώρους του.
• Η συγκρότηση και παρουσίαση περιοδικών ή μόνιμων εκθέσεων φυσιολογίας ή συναφούς περιεχομένου,
σε ολόκληρη την επικράτεια.
Άρθρο 3
Συλλογές του Μουσείου
Α) Οι συλλογές του Μουσείου Φυσιολογίας «Γεώργιος
Κοτζιάς» κατατάσσονται σε θεματικές περιοχές, ο αριθμός των οποίων μπορεί να αυξηθεί με εισήγηση του Δι-
ευθυντή του Μουσείου.
Β) Πρωταρχική υποχρέωση του Μουσείου είναι η διατήρηση της καλής κατάστασης των επιστημονικών συλ-
λογών του Μουσείου που περιλαμβάνει την εξασφάλιση
κατάλληλων συνθηκών αποθήκευσης και έκθεσής τους,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
την ενεργητική παρέμβαση αναστολής της διαδικασίας
φυσικής διάβρωσης, καθώς και τη φροντίδα συντήρησης και αποκατάστασης αντικειμένων, όπου αυτή είναι
αναγκαία.
Γ) Για τις συλλογές του Μουσείου συγκροτούνται αρχεία καταγραφών, εποπτικού υλικού και άλλου υλικού
τεκμηρίωσης. Η τεκμηρίωση αφορά στη συμβατική και
μηχανογραφημένη διαδικασία συλλογής, οργάνωσης,
αποθήκευσης και διακίνησης του πληροφοριακού υλικού, που σχετίζεται με την προέλευση και την επιστημο-
νική μελέτη των αντικειμένων των συλλογών.
Δ) Η διαχείριση των συλλογών σκοπεύει στη συστηματική διατήρηση, χρήση, έκθεση και ανάπτυξη του
αριθμού των αντικειμένων τους, καθώς και των σχετικών
επιστημονικών πληροφοριών προέλευσης και τεκμηρίωσής τους.
Άρθρο 4
Προσωπικό
Το Μουσείο Φυσιολογίας «Γεώργιος Κοτζιάς» στελεχώνεται από:
α) μέλη του Διδακτικού Ερευνητικού Προσωπικού
(Δ.Ε.Π.) της Ιατρικής Σχολής, με το γνωστικό αντικείμενο
της Πειραματικής Φυσιολογίας,
β) μέλη του Εργαστηριακού Διδακτικού Προσωπικού
(ΕΔΙΠ),
γ) μέλη Ειδικού Τεχνικού εργαστηριακού Προσωπικού
(ΕΤΕΠ),
δ) μέλη του λοιπού επιστημονικού, διοικητικού προσωπικού και προσωπικού φύλαξης που τοποθετούνται
στο Μουσείο σύμφωνα με την κείμενη νομοθεσία.
Άρθρο 5
Διοίκηση, Αρμοδιότητες
Α) Το Μουσείο Φυσιολογίας «Γεώργιος Κοτζιάς» διευθύνεται από μέλος του Διδακτικού Ερευνητικού Προσω-
πικού (Δ.Ε.Π.) του Τομέα Βασικών Ιατρικών Επιστήμων
της Ιατρικής Σχολής του Εθνικού και Καποδιστριακού
Πανεπιστημίου Αθηνών με γνωστικό αντικείμενο «Πειραματική Φυσιολογία» που εκλέγεται σύμφωνα με την
κείμενη διαδικασία και Β) συνεπικουρείται από τριμελή
Επιτροπή Μουσείου.
Ο διευθυντής έχει την ευθύνη για τη διοίκηση και την
εν γένει λειτουργία του Μουσείου και συγκεκριμένα:
• Συντονίζει και εποπτεύει το έργο του Μουσείου και
προεδρεύει της Επιτροπής.
• Καταρτίζει και υποβάλλει στη Γενική Συνέλευση της
Σχολής το ετήσιο πρόγραμμα λειτουργίας και μεριμνά
για την τήρησή του.
• Εισηγείται στη Γενική Συνέλευση της Ιατρικής Σχολής τη συμμετοχή του Μουσείου σε συναφείς εκδη-
λώσεις.
• Εποπτεύει το προσωπικό του Μουσείου και ορίζει
υπεύθυνους για κάθε δραστηριότητα.
• Ευθύνεται για την οικονομική διαχείριση, καθώς και
τον εξοπλισμό του Μουσείου.
• Τηρεί τη σχετική αλληλογραφία, υπογράφει κάθε
εξερχόμενο έγγραφο και ασκεί όσες αρμοδιότητες ανατίθενται σε αυτόν από τη Γενική Συνέλευση της Σχολής.
Β) Έργο της Επιτροπής του Μουσείου είναι η φροντίδα για τις συλλογές, την κτηριακή υποδομή, την εξεύ-
ρεση και διάθεση των πιστώσεων, το προσωπικό του
Μουσείου, καθώς και για τη δομή, τη λειτουργία και την
εκπαιδευτική και ερευνητική του πολιτική. Η Επιτροπή
Μουσείου μπορεί να ζητά την παρουσία στις συνεδριάσεις της ιδιωτών ή εκπροσώπων κρατικών υπηρεσιών,
όποτε το κρίνει απαραίτητο.
Η Επιτροπή είναι γνωμοδοτική και δεοντολογική, αλλά
δεν έχει εκτελεστική αρμοδιότητα, έχει όμως το δικαίωμα να αναφέρεται τεκμηριωμένα στη Γ.Σ. ή στο Δ.Σ.
της πανεπιστημιακής μονάδας όπου υπάγεται για τυχόν
προβλήματα που ανακύπτουν από τις αρμοδιότητές της
προς τον διευθυντή του Μουσείου.
Η Επιτροπή Μουσείου αποτελείται τουλάχιστον από
τρία μέλη. Η θητεία των μελών της Επιτροπής Μουσείου
είναι τριετής.
Άρθρο 6
Εγκατάσταση, Λειτουργία
Α) Το Μουσείο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Εθνικού και
Καποδιστριακού Πανεπιστημίου Αθηνών, στους χώρους που έχουν παραχωρηθεί στο Μουσείο Φυσιολο-
γίας «Γεώργιος Κοτζιάς» στο Εργαστήριο Φυσιολογίας
της Ιατρικής Σχολής του Εθνικού και Καποδιστριακού
Πανεπιστημίου Αθηνών.
Οι χώροι αυτοί κατανέμονται σύμφωνα με τις υφιστάμενες ανάγκες (α) σε χώρους που εξυπηρετούν διδακτι-
κούς σκοπούς (διδασκαλία, σεμινάρια, διαλέξεις κ.λ.) και
(β) σε εκθεσιακούς χώρους για τις ανάγκες παρουσίασης
στο κοινό των συλλογών του Μουσείου. Στο χώρο των
εγκαταστάσεων του Μουσείου τοποθετείται πινακίδα
με τον τίτλο του.
Β) Ο διευθυντής έχει την διοικητική ευθύνη για την εν
γένει λειτουργία του Μουσείου σύμφωνα με το άρθρο
7 του ν. 1268/1982 (Α΄ 87).
Γ) Η χρησιμοποίηση του εξοπλισμού του Μουσείου
επιτρέπεται μόνο στο προσωπικό του ή άλλους ερευνητές που έχουν ειδική επί των οργάνων αυτών εκπαίδευση
και εξουσιοδότηση από τον διευθυντή αυτού. Κινητά
όργανα και σκεύη, τα οποία παραδίδονται για τη διεξαγωγή εργασιών, επιστρέφονται μετά τη χρησιμοποίησή
τους, στην κατάσταση που είχαν παραδοθεί.
Δ) Στην περίπτωση που είναι δυνατή κατά τις ισχύουσες διατάξεις η πρόσληψη επιστημόνων σε τομείς των
διδακτικών και ερευνητικών δραστηριοτήτων του Μουσείου, αυτή διενεργείται κατόπιν εισήγησης του διευθυ-
ντή και εγκρίνεται από τα αρμόδια όργανα της Ιατρικής
Σχολής σύμφωνα με τις κείμενες διατάξεις.
Άρθρο 7
Έσοδα
Η λειτουργία του Μουσείου δεν θα βαρύνει τον τακτικό προϋπολογισμό ή την κρατική επιχορήγηση του
Ιδρύματος σύμφωνα με την κείμενη νομοθεσία και τα
έσοδα του θα προέρχονται από:
A) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
Β) Τη διάθεση ερευνητικών και εν γένει επιστημονικών
προϊόντων.
Γ) Τις ειδικές εισφορές και χρηματοδοτήσεις από Διεθνείς Οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
Δ) Τις κληρονομιές, τις δωρεές και τις κληροδοσίες
προς το Εθνικό και Καποδιστριακό Πανεπιστήμιο Αθηνών για τους σκοπούς του Μουσείου.
Ε) Αντίτιμο εισόδου των εκθέσεων του Μουσείου, των
εκπαιδευτικών προγραμμάτων και γενικά κάθε παροχή υπηρεσίας (ξεναγήσεις, ψηφιακές εφαρμογές) που
προσφέρει το Μουσείο στο ευρύ κοινό, όπως αυτό κάθε
φορά αποφασίζεται και ισχύει.
Άρθρο 8
Τηρούμενα βιβλία
Για τις ανάγκες του Μουσείου τηρούνται τα ακόλουθα
βιβλία και στοιχεία: α) βιβλίο περιουσιακών στοιχείων,
β) φάκελος οικονομικών στοιχείων κάθε έτους, γ) κατάλογος επιστημονικών βιβλίων, περιοδικών και οργά-
νων, δ) αρχείο ερευνητικών προγραμμάτων, ε) βιβλίο
υπηρεσιακών μεταβολών προσωπικού, στ) πρωτόκολλο
εισερχομένων και εξερχόμενων εγγράφων.
Με απόφαση του διευθυντή του Μουσείου μπορεί να
τηρείται και κάθε άλλο βιβλίο ή στοιχείο που προβλέπεται από ειδικές διατάξεις.
Άρθρο 9
Σφραγίδα -Τίτλος
Ο κύριος τίτλος του Μουσείου είναι «Μουσείο Φυσιολογίας: Γεώργιος Κοτζιάς». Ο κύριος τίτλος αναγράφε-
ται σε κάθε έντυπό του, αποτυπώνεται σε στρογγυλή
σφραγίδα αλληλογραφίας από κοινού με τους τίτλους
«Εθνικό και Καποδιστριακόν Πανεπιστήμιον Αθηνών»
και «Ιατρική Σχολή» και αναρτάται στους χώρους που
δραστηριοποιείται το μουσείο.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 26 Μαΐου 2020
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης  229
(4)
Ίδρυση Μουσείου Παθολογικής Ανατομικής στον
Κλινικοεργαστηριακό Τομέα της Ιατρικής Σχολής
της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών και καθο-
ρισμός του εσωτερικού του κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011(Α΄
195), όπως προστέθηκε με το άρθρο 96 του ν. 4310/2014
(Α΄ 258), όπως έχει τροποποιηθεί και ισχύει και το άρθρο
28Α του ν. 4485/2017 (Α΄ 114).
2. Την από 9-4-2020 απόφαση της Συγκλήτου.
3. Την από 26-2-2020 απόφαση της Συνέλευσης της
Ιατρικής Σχολής.
4. Την από 19-2-2020 απόφαση της Γενικής Συνέλευσης του Κλινικοεργαστηριακού Τομέα.
5. Το υπ’ αρ. 165/20-2-2020 έγγραφο του Διευθυντή
του Κλινικοεργαστηριακού Τομέα.
6. Το υπ’ αρ. 1920022332/5-3-2020 έγγραφο του Προέδρου της Ιατρικής Σχολής.
7. Το γεγονός ότι το Μουσείο Παθολογικής Ανατομικής
θα λειτουργεί αποκλειστικά με ιδίους πόρους και δεν
θα βαρύνει τον τακτικό προϋπολογισμό ή την κρατική
επιχορήγηση του Ιδρύματος, αποφασίζουμε:
Άρθρο 1
Ίδρυση - Αντικείμενο
Ιδρύεται Μουσείο Παθολογικής Ανατομικής στον Κλινικοεργαστηριακό Τομέα της Ιατρικής Σχολής της Σχολής
Επιστημών Υγείας του Εθνικού και Καποδιστριακού Πανεπιστημίου Αθηνών, το οποίο θα καλύπτει εκπαιδευτι-
κές και ερευνητικές ανάγκες στο γνωστικό αντικείμενο
της παθολογικής ανατομικής της Σχολής αυτής.
Άρθρο 2
Σκοπός
1. Το Μουσείο Παθολογικής Ανατομικής του Πανεπιστημίου Αθηνών έχει ως σκοπό:
α) Την υποστήριξη του εκπαιδευτικού έργου του Πανεπιστημίου σε προπτυχιακό και μεταπτυχιακό επίπεδο.
β) Την υποστήριξη της επιστημονικής έρευνας.
γ) Τη μετάδοση της ακαδημαϊκά καλλιεργούμενης
γνώσης στην πανεπιστημιακή κοινότητα, αλλά και γενικότερα στην ευρύτερη κοινωνία.
δ) Τη συνεργασία με συγγενείς οργανισμούς του εσωτερικού ή του εξωτερικού.
ε) Τη δημιουργία και ανάπτυξη δραστηριοτήτων για τη
συντήρηση του υλικού σε ανάλογα Εργαστήρια.
στ) Τη χρησιμοποίησή του για μαθήματα προπτυχιακού και μεταπτυχιακού επιπέδου.
ζ) Την οργάνωση διαλέξεων, εκθέσεων, εκπαιδευτικών,
ερευνητικών, τοπικών ή περιφερειακών προγραμμάτων
και άλλων εκδηλώσεων που κρίνεται ότι βοηθούν στη
διάδοση της γνώσης της σχετικής με το αντικείμενό του.
2. Για την εξυπηρέτηση των ειδικότερων σκοπών του
το Μουσείο αυτό:
α) Δημιουργεί εκπαιδευτικές και ερευνητικές συλλογές παθολογοανατομικών παρασκευασμάτων από τα
χειρουργικό υλικό που αποστέλλεται για ιστοπαθολογική εξέταση ή υπό μορφή δωρεάς στο Α’ Εργαστήριο
Παθολογικής Ανατομικής του Πανεπιστημίου Αθηνών.
Το εν λόγω υλικό διατηρείται σε ειδικά διαμορφωμένους
χώρους φύλαξης-επίδειξης.
β) Δημιουργεί τις κατάλληλες προϋποθέσεις για την
αρχειοθέτηση, διατήρηση και φύλαξη της ήδη υπάρχουσας παλαιάς συλλογής παθολογοανατομικών παρα-
σκευασμάτων.
3. Οι συλλογές του Μουσείου Παθολογικής Ανατομικής δύνανται να κατατάσσονται σε θεματικές περιοχές.
Ο αριθμός των θεματικών περιοχών μπορεί να αυξηθεί
με εισήγηση του Διευθυντή του Μουσείου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
Πρωταρχική υποχρέωση είναι η διατήρηση της καλής κατάστασης της συλλογής του Μουσείου που πε-
ριλαμβάνει την εξασφάλιση κατάλληλων συνθηκών
αποθήκευσης και έκθεσής της. Για τη συλλογή των παθολογοανατομικών παρασκευασμάτων συγκροτούνται
στο Μουσείο αρχεία καταγραφών, εποπτικού υλικού και
άλλου υλικού τεκμηρίωσης. Η τεκμηρίωση αφορά στη
συμβατική και μηχανογραφημένη διαδικασία συλλογής,
οργάνωσης, αποθήκευσης και διακίνησης του πληροφοριακού υλικού, που σχετίζεται με την ταυτότητα και την
επιστημονική μελέτη των παθολογοανατομικών παρασκευασμάτων της συλλογής.
Η διαχείριση της συλλογής σκοπεύει στη συστηματική
διατήρηση, χρήση, έκθεση και ανάπτυξη του αριθμού
των παθολογοανατομικών παρασκευασμάτων, καθώς
και των σχετικών με αυτά πληροφοριών.
Άρθρο 3
Προσωπικό
Το προσωπικό του Μουσείου αποτελείται από μέλη
του διδακτικού, ερευνητικού προσωπικού (Δ.Ε.Π.) του
Κλινικοεργαστηριακού Τομέα της Ιατρικής Σχολής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών, που το γνωστικό αντικείμε-
νο της θέσης που κατέχουν εμπίπτει στο γνωστικό αντικείμενο του Μουσείου, όπως περιγράφεται στο άρθρο 1
του παρόντος. Επίσης, από μέλη του Ειδικού Τεχνικού
Εργαστηριακού Προσωπικού (ΕΤΕΠ), από μέλη του Εργαστηριακού Διδακτικού Προσωπικού (Ε.ΔΙ.Π.), καθώς
και από μέλη του λοιπού επιστημονικού, διοικητικού,
τεχνικού προσωπικού και προσωπικού φύλαξης που
τοποθετούνται στο Μουσείο σύμφωνα με την κείμενη
νομοθεσία. Οι αρμοδιότητες του προσωπικού του Μουσείου ορίζονται από τον Διευθυντή μετά από εισήγηση
της Επιτροπής Μουσείου.
Άρθρο 4
Διοίκηση - Αρμοδιότητες
1. Το Μουσείο Παθολογικής Ανατομικής διευθύνεται
από το Διευθυντή και συνεπικουρείται από Επιτροπή
Μουσείου.
2. Ο Διευθυντής είναι μέλος Δ.Ε.Π. του Κλινικοεργαστηριακού Τομέα της Ιατρικής Σχολής της Σχολής Επιστημών
Υγείας του Εθνικού και Καποδιστριακού Πανεπιστημίου
Αθηνών, του οποίου το γνωστικό αντικείμενο είναι αντίστοιχο με αυτό του Μουσείου, όπως περιγράφεται στο
άρθρο 1 του παρόντος, και ο οποίος εκλέγεται σύμφωνα με την κείμενη νομοθεσία. Έχει την ευθύνη για τη
διοίκηση και την εν γένει λειτουργία του Μουσείου και
συγκεκριμένα:
α) Συντονίζει και εποπτεύει το έργο του Μουσείου και
προεδρεύει της Επιτροπής.
β) Καταρτίζει και υποβάλλει στη Συνέλευση της Ιατρικής Σχολής το ετήσιο πρόγραμμα λειτουργίας και
μεριμνά για την τήρησή του.
γ) Εισηγείται στη Συνέλευση της Ιατρικής Σχολής τη
συμμετοχή του Μουσείου σε συναφείς εκδηλώσεις.
δ) Εποπτεύει το προσωπικό του Μουσείου και ορίζει
υπευθύνους για κάθε δραστηριότητα.
ε) Ευθύνεται για την οικονομική διαχείριση, καθώς και
τον εξοπλισμό του Μουσείου.
στ) Τηρεί τη σχετική αλληλογραφία, υπογράφει κάθε
εξερχόμενο έγγραφο και ασκεί όσες αρμοδιότητες ανατίθενται σε αυτόν από τη Συνέλευση της Σχολής.
3. Έργο της Επιτροπής του Μουσείου είναι η φροντίδα για τις συλλογές, την κτηριακή υποδομή, την εξεύ-
ρεση και διάθεση των πιστώσεων, το προσωπικό του
Μουσείου, καθώς και για τη δομή, τη λειτουργία και την
εκπαιδευτική και ερευνητική του πολιτική. Η Επιτροπή
Μουσείου μπορεί να ζητά την παρουσία στις συνεδριάσεις της ιδιωτών ή εκπροσώπων κρατικών υπηρεσιών,
όποτε το κρίνει απαραίτητο.
Η Επιτροπή είναι γνωμοδοτική και δεοντολογική, αλλά
δεν έχει εκτελεστική αρμοδιότητα, έχει όμως το δικαίωμα να αναφέρεται τεκμηριωμένα στη Γ.Σ. του Κλινικο-
εργαστηριακού Τομέα ή στη Συνέλευση της Ιατρικής
Σχολής για τυχόν προβλήματα που ανακύπτουν από τις
αρμοδιότητές της προς τον Διευθυντή του Μουσείου. Η
Επιτροπή Μου σείου αποτελείται τουλάχιστον από τρία
μέλη. Η θητεία των μελών της Επιτροπής Μουσείου είναι
τριετής με δυνατότητα ανανέωσης.
Άρθρο 5
Εγκατάσταση - Λειτουργία
1. Το Μουσείο εγκαθίσταται και λειτουργεί σε ειδικά
διαμορφωμένο χώρο εντός του Α’ Εργαστηρίου Παθολογικής Ανατομικής της Ιατρικής Σχολής του Εθνικού και
Καποδιστριακού Πανεπιστημίου Αθηνών.
2. Οι ημέρες, οι ώρες λειτουργίας του Μουσείου και
οι λοιπές δραστηριότητες καθορίζονται με απόφαση
του Διευθυντή.
3. Η επιστημονική μελέτη του υλικού του Μουσείου
επιτρέπεται σε μέλη Δ.Ε.Π. και στους φοιτητές, μετά από
έγκριση του Διευθυντή.
4. Οι τυχόν εμπορικές δραστηριότητες του Μουσείου Παθολογικής Ανατομικής της Ιατρικής Σχολής του
Εθνικού και Καποδιστριακού Πανεπιστημίου Αθηνών
(πώληση φωτογραφιών, αντιγράφων, διαφήμιση κ.λπ.)
πραγματοποιούνται με απόφαση του Διευθυντή και με
την προϋπόθεση ότι δεν θέτουν σε κίνδυνο το υλικό της
συλλογής.
5. Η λειτουργία του Μουσείου συνεπικουρείται από
φοιτητές όλων των βαθμίδων (προπτυχιακούς, μεταπτυχιακούς και υποψήφιους διδάκτορες), υπό τις υποδείξεις
του Διευθυντή του Μουσείου.
Άρθρο 6
Έσοδα
Τα έσοδα του Μουσείου Παθολογικής Ανατομικής
προέρχονται από ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές
επιχειρήσεις και νομικά ή φυσικά πρόσωπα, από τις
κληρονομιές, τις δωρεές και τις κληροδοσίες που καταλείπονται στο Εθνικό και Καποδιστριακό Πανεπιστήμιο
Αθηνών για τους σκοπούς του Μουσείου Παθολογικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
Ανατομικής. Τα έσοδα προέρχονται επίσης από τις πρόσθετες επιχορηγήσεις, από ερευνητικά προγράμματα,
από τη διοργάνωση εκδηλώσεων, από πωλούμενα είδη
(εκδόσεις, διαφάνειες, φωτογραφίες, λειτουργία κυλικείου κ.λπ.), από τη χρέωση εισιτηρίου επίσκεψης των
εκθέσεων του Μουσείου, των εκπαιδευτικών προγραμμάτων και γενικά κάθε παροχή υπηρεσίας που προσφέ-
ρει το Μουσείο στο ευρύ κοινό, όπως αυτό κάθε φορά
αποφασίζεται και ισχύει, καθώς και από την παροχή
υπηρεσιών σύμφωνα με την παρ. 3 του άρθρου 3 του
π.δ. 159/1984 (Α’ 53).
Άρθρο 7
Τίτλος - Σφραγίδα
Ο κύριος τίτλος του Μουσείου είναι: «Μουσείο Παθολογικής Ανατομικής της Ιατρικής Σχολής της Σχολής Επι-
στημών Υγείας του Εθνικού και Καποδιστριακού Πανεπιστημίου Αθηνών», αναγράφεται δε σε κάθε έντυπό του
και αναρτάται στους χώρους που δραστηριοποιείται το
Μουσείο. Αποτυπώνεται επίσης σε στρογγυλή σφραγίδα
αλληλογραφίας ως ακολούθως: «Μουσείο Παθολογικής
Ανατομικής Ιατρικής Σχολής Ε.Κ.Π.Α.».
Άρθρο 8
Τηρούμενα βιβλία
Για τις ανάγκες του Μουσείου Παθολογικής Ανατομικής τηρούνται τα ακόλουθα βιβλία και στοιχεία:
1. Βιβλίο περιουσιακών στοιχείων.
2. Φάκελος Οικονομικών στοιχείων κάθε έτους.
3. Κατάλογος επιστημονικών βιβλίων, περιοδικών, εξοπλισμού και ηλεκτρονικών υπολογιστών.
4. Πρωτόκολλο διακίνησης αλληλογραφίας.
5. Κάθε άλλο βιβλίο ή στοιχείο που προβλέπεται από
την ισχύουσα νομοθεσία ή κρίνεται απαραίτητο για το
Μουσείο.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 26 Μαΐου 2020
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. πράξης  228
(5)
Ίδρυση Εργαστηρίου Έρευνας και Εφαρμογών
Ισπανικών και Λατινοαμερικανικών Σπουδών στο
Τμήμα Ισπανικής Γλώσσας και Φιλολογίας της Φιλοσοφικής Σχολής του Εθνικού και Καποδιστρια-
κού Πανεπιστημίου Αθηνών και καθορισμός του
εσωτερικού του κανονισμού.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 24 του άρθρου 80 του ν. 4009/2011 (Α΄ 195),
όπως προστέθηκε με το άρθρο 96 του ν. 4310/2014
(Α΄ 258), όπως έχει τροποποιηθεί και ισχύει και το άρθρο
28Α του ν. 4485/2017 (Α΄ 114).
2. Την από 9-4-2020 απόφαση της Συγκλήτου.
3. Την από 14-2-2020 απόφαση της Συνέλευσης του
Τμήματος Ισπανικής Γλώσσας και Φιλολογίας.
4. Το υπ’ αρ. 1920023054/11-3-2020 έγγραφο του Προέδρου του Τμήματος Ισπανικής Γλώσσας και Φιλολογίας.
5. Το γεγονός ότι το Εργαστήριο Έρευνας και Εφαρμογών Ισπανικών και Λατινοαμερικανικών Σπουδών
θα λειτουργεί αποκλειστικά με ιδίους πόρους και δεν
θα βαρύνει τον τακτικό προϋπολογισμό ή την κρατική
επιχορήγηση του Ιδρύματος, αποφασίζουμε:
Άρθρο 1
Ίδρυση-Αντικείμενο
Ιδρύεται στο Τμήμα Ισπανικής Γλώσσας και Φιλολογίας
της Φιλοσοφικής Σχολής του Εθνικού και Καποδιστριακού Πανεπιστημίου Αθηνών Εργαστήριο με την επωνυ-
μία «Εργαστήριο Έρευνας και Εφαρμογών Ισπανικών
και Λατινοαμερικανικών Σπουδών», το οποίο καλύπτει
εκπαιδευτικές, ερευνητικές, συμβουλευτικές, επιμορφωτικές, εκδοτικές και συνεδριακές ανάγκες στο γενικό
γνωστικό αντικείμενο της «Ισπανικής Γλώσσας και Φιλολογίας», με αυτοτελή και διεπιστημονική προσέγγιση
στους ακόλουθους τομείς ερευνητικής, εκπαιδευτικής
και εν γένει ακαδημαϊκής δραστηριότητας: Μετάφραση,
Ισπανική Γλώσσα και Γλωσσολογία, Ισπανόφωνη Λογοτεχνία, Ιβηρικές και Λατινοαμερικανικές Σπουδές.
Άρθρο 2
Αποστολή-Σκοποί
Αποστολή του Εργαστηρίου είναι:
1. Η κάλυψη σε προπτυχιακό και μεταπτυχιακό επίπεδο των εργαστηριακών και διδακτικών αναγκών του
Τμήματος Ισπανικής Γλώσσας και Φιλοσοφίας, σε θέματα
που εμπίπτουν στον γνωστικό χώρο του Εργαστηρίου,
όπως αυτά προσδιορίζονται στο άρθρο 1 του παρόντος.
2. Η αναβάθμιση των μεθόδων διδασκαλίας στο Τμήμα Ισπανικής Γλώσσας και Φιλολογίας της Φιλοσοφικής
Σχολής του Εθνικού και Καποδιστριακού Πανεπιστημίου
Αθηνών.
3. Η προαγωγή και η διάδοση της βασικής και της
εφαρμοσμένης έρευνας σε θέματα του επιστημονικού
πεδίου του Εργαστηρίου.
4. Η ανάπτυξη διεπιστημονικής έρευνας σε σχέση με
τα διαφορετικά γνωστικά αντικείμενα που θεραπεύονται
από το Εθνικό και Καποδιστριακό Πανεπιστήμιο Αθηνών
ή/και άλλα Πανεπιστήμια και μορφωτικά Ιδρύματα του
εσωτερικού και του εξωτερικού.
5. Η συνεργασία με κέντρα ερευνών και ακαδημαϊκά ιδρύματα της Ελλάδας και της Αλλοδαπής, εφόσον
οι επιστημονικοί στόχοι συμπίπτουν, συμβαδίζουν και
αλληλοσυμπληρώνονται με αυτούς του Εργαστηρίου.
6. Η συνεργασία με δημόσιους φορείς, Οργανισμούς,
Ινστιτούτα, βιβλιοθήκες, επιστημονικές εταιρείες,
Ν.Π.Δ.Δ., Ν.Π.Ι.Δ. και ιδιωτικές εταιρείες της Ελλάδας και
του Εξωτερικού.
7. Η οργάνωση επιμορφωτικών και ερευνητικών προγραμμάτων.
8. Η οργάνωση σεμιναρίων, συμποσίων, συνεδρίων,
διαλέξεων, καθώς και η πραγματοποίηση δημοσιεύσεων
και εκδόσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
9. Η παροχή επιστημονικών συμβουλών και υπηρεσιών σε κρατικούς, ιδιωτικούς και διεθνείς φορείς.
10. Η συγκρότηση ενός κέντρου συλλογής και επεξεργασίας πολυγλωσσικών πόρων για ερευνητικούς και
διδακτικούς σκοπούς.
11. Η ανάπτυξη πολυγλωσσικών εφαρμογών γλωσσικής τεχνολογίας αυτόνομα ή σε συνεργασία και με
άλλους ερευνητικούς ή εταιρικούς φορείς.
12. Η αξιοποίηση της νέας τεχνολογίας στη διδασκαλία και έρευνα όλων των γνωστικών αντικειμένων που
εμπίπτουν στο πεδίο των Ανθρωπιστικών Επιστημών
σε σχέση με τα γνωστικά αντικείμενα του Εργαστηρίου
13. Η προώθηση της θεωρητικής και εφαρμοσμένης
έρευνας σε θέματα σχετικά με τα γνωστικά αντικείμενα
που καλύπτει το εργαστήριο σε διεπιστημονική βάση,
όπως αυτά εξειδικεύονται στο άρθρο 1.
14. Η συμμετοχή μεταπτυχιακών φοιτητών α’ και β’
κύκλου, ειδικών επιστημόνων και ερευνητών, ΕΤΕΠ, ΕΔΙΠ
και μελών Δ.Ε.Π. σε έργα και δράσεις του Εργαστηρίου
σχετικών με το γνωστικό του αντικείμενο.
Άρθρο 3
Προσωπικό
Το προσωπικό του Εργαστηρίου απαρτίζεται από
τα μέλη Δ.Ε.Π., ΕΕΠ και ΕΔΙΠ του Τμήματος Ισπανικής
Γλώσσας και Φιλολογίας, των οποίων το γνωστικό τους
αντικείμενο και το διδακτικό και ερευνητικό τους έργο
εμπίπτουν στα εκπαιδευτικά και ερευνητικά ενδιαφέροντα του εργαστηρίου, από μέλη του Ειδικού Τεχνικού
Προσωπικού (ΕΤΕΠ), από μέλη διοικητικού προσωπικού
που τοποθετούνται στο εργαστήριο σύμφωνα με την
κείμενη νομοθεσία.
Άρθρο 4
Διοίκηση - Αρμοδιότητες
1. Το Εργαστήριο διευθύνεται από το Διευθυντή,
ο οποίος είναι μέλος του Διδακτικού Ερευνητικού Προσωπικού (Δ.Ε.Π.) του Τμήματος Ισπανικής Γλώσσας και
Φιλολογίας, με γνωστικό αντικείμενο αντίστοιχο με αυτό
του Εργαστηρίου και που εκλέγεται σύμφωνα με την
κείμενη νομοθεσία.
2. Ο Διευθυντής ασκεί τις αρμοδιότητες που ορίζει
η κείμενη νομοθεσία, μεταξύ των οποίων περιλαμβάνονται, ο συντονισμός του διδακτικού (προπτυχιακού
και μεταπτυχιακού) και ερευνητικού έργου του Εργαστηρίου, καταρτίζει και υποβάλλει στη Συνέλευση του
Τμήματος Ισπανικής Γλώσσας και Φιλοσοφίας το ετήσιο
πρόγραμμα λειτουργίας του Εργαστηρίου και μεριμνά
για την τήρησή του. Ο Διευθυντής μεριμνά, επίσης
α) για την οικονομική διαχείριση των πόρων του Εργαστηρίου,
β) για τη στελέχωση του εργαστηρίου με το αναγκαίο
προσωπικό, σύμφωνα με τις διατάξεις της εκάστοτε
ισχύουσας νομοθεσίας, καθώς και για την οργάνωση
των ερευνητικών ομάδων επιστημονικού προσωπικού,
προπτυχιακών και μεταπτυχιακών φοιτητών,
γ) για την κατανομή των χώρων του Εργαστηρίου,
Επίσης, εισηγείται στο Τμήμα για την προμήθεια του
απαραίτητου εξοπλισμού, καθώς και για τους υπεύθυνους αναλώσιμων υλικών και συντήρησης του κινητού
εξοπλισμού, υπογράφει κάθε εξερχόμενο έγγραφο και
γενικά είναι υπεύθυνος για την ομαλή και αποδοτική
λειτουργία του Εργαστηρίου.
ε) Τέλος, υποβάλλει τον ετήσιο απολογισμό δραστηριοτήτων του Εργαστηρίου.
Άρθρο 5
Εγκατάσταση - Λειτουργία
Το Εργαστήριο θα εγκατασταθεί σε χώρους του Τμήματος Ισπανικής Γλώσσας και Φιλολογίας για τη διε-
ξαγωγή του εκπαιδευτικού του έργου και σε χώρους
ειδικών εγκαταστάσεων για το πάσης φύσεως λοιπό
τεχνικό εξοπλισμό για τη διενέργεια του ερευνητικού
του έργου και των συναφών δράσεων των ερευνητικών
προγραμμάτων, καθώς και το γραφείο του Διευθυντή
του Εργαστηρίου. Στους χώρους εγκατάστασης υπάρχει
πινακίδα με τον τίτλο του Εργαστηρίου.
Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Εθνικού και
Καποδιστριακού Πανεπιστημίου Αθηνών. Το ωράριο εργασίας του προσωπικού είναι αυτό που προβλέπεται από
τις κείμενες διατάξεις, για κάθε κατηγορία εργαζομένων.
Ο Διευθυντής έχει την ευθύνη για την εν γένει λειτουργία του Εργαστηρίου, τη χρήση, παραχώρηση, δανει-
σμό και εκμίσθωση του εξοπλισμού και των υλικών που
ανήκουν σε αυτό καθώς και τον έλεγχο ποιότητας του
εξοπλισμού και εν γένει των εγκαταστάσεων του Εργαστηρίου.
Η χρήση του εργαστηριακού εξοπλισμού επιτρέπεται
στο προσωπικό του Εργαστηρίου, σε ερευνητές και συμβαλλόμενους σύμφωνα με τις οδηγίες του Διευθυντή.
Με εισήγηση του Διευθυντή στα αρμόδια όργανα του
Ιδρύματος, είναι δυνατή η πρόσληψη επιστημόνων σε
τομείς σχετικούς με τις διδακτικές και ερευνητικές δραστηριότητες του Εργαστηρίου, σύμφωνα με την κείμενη
νομοθεσία.
Με απόφαση του Διευθυντή είναι δυνατόν να φιλοξενούνται στο Εργαστήριο συνεργάτες και ερευνητικά
προγράμματα μελών Δ.Ε.Π. και ερευνητών, άλλων Τμημάτων του Εθνικού και Καποδιστριακού Πανεπιστη-
μίου Αθηνών και άλλων πανεπιστημίων της ημεδαπής
και της αλλοδαπής, όπως και συμβαλλομένων νομικών
προσώπων δημοσίου και ιδιωτικού δικαίου, των οποίων
το αντικείμενο παρουσιάζει συνάφεια με το γνωστικό
αντικείμενο του Εργαστηρίου.
Άρθρο 6
Έσοδα
1. Το Εργαστήριο λειτουργεί αποκλειστικά με ίδιους
πόρους και δεν βαρύνει τον τακτικό προϋπολογισμό ή
την κρατική επιχορήγηση του Ιδρύματος.
2. Τα έσοδα του Εργαστηρίου προέρχονται από:
α. Εκτέλεση ερευνητικών προγραμμάτων και δράσεων
ή από αμειβόμενη συμμετοχή του Εργαστηρίου σε εγχώρια, ευρωπαϊκά ή διεθνή ερευνητικά προγράμματα για
ίδιο όφελος ή όφελος τρίτων, με στόχο την προ αγωγή
της έρευνας κατά τους στόχους του Εργαστηρίου.
β. Κληροδοτήματα, δωρεές, επιχορηγήσεις και κάθε
άλλη οικονομική ενίσχυση προς το Εθνικό και ΚαποδιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
στριακό Πανεπιστήμιο Αθηνών, που προέρχονται από
φυσικά και νομικά πρόσωπα δημοσίου και ιδιωτικού
δικαίου της Ελλάδας ή του εξωτερικού, εφόσον δεν
τίθενται όροι, οι οποίοι αντιβαίνουν στους ιδρυτικούς
στόχους του Εργαστηρίου και εν γένει του Εθνικού και
Καποδιστριακού Πανεπιστημίου Αθηνών.
γ) Παροχή υπηρεσιών κατά τα προβλεπόμενα στην
παρ. 3 του άρθρου 3 του π.δ 159/1984 (Α’ 53).
δ) Διάθεση της τεχνογνωσίας του Εργαστηρίου και των
παραγομένων ψηφιακών ή άλλων προϊόντων.
Άρθρο 7
Τηρούμενα βιβλία
Για τις ανάγκες του Εργαστηρίου τηρούνται τα ακόλουθα έντυπα ή/και ηλεκτρονικά βιβλία και στοιχεία:
1. Βιβλίο πρωτοκόλλου εισερχομένων και εξερχόμενων
εγγράφων.
2. Βιβλίο περιουσιακών στοιχείων.
3. Φάκελος οικονομικών στοιχείων κάθε έτους.
4. Κατάλογος επιστημονικών βιβλίων, περιοδικών και
εργαλείων.
5. Κατάλογος χειρόγραφου και εν γένει αρχειακού
υλικού.
6. Αρχείο εκπαιδευτικών και ερευνητικών προγραμμάτων.
7. Βιβλίο μεταβολών προσωπικού.
8. Αρχείο Πρακτικών συνεδριών επιστημονικού προσωπικού του Εργαστηρίου.
9. Κάθε άλλο βιβλίο ή στοιχείο που προβλέπεται από
την ισχύουσα νομοθεσία ή κρίνεται απαραίτητο για το
Εργαστήριο με απόφαση του Διευθυντή.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 26 Μαΐου 2020
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2350/16.06.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200202350.pdf | Tokens: 38661]